Pezull në lartësi, në ndërtesat e Nju Jorkut 
Ngjitja fizike mbi muret e ndërtesave është mënyra më e lirë për inxhinierët dhe arkitektët për të monitoruar gjendjen e një ndërtese
Ndërtesa historike, monumente, muzeume, ndërtesa e Kongresit amerikan – të gjitha mund të shihen nga lart poshtë vetëm disa centimetra prej fytyrës. Por për të bërë këtë duhet të jesh inxhinier, arkeolog dhe pjesërisht aventurier. Materiali në vazhdim i hedh një vështrim punës së kontrollit teknik të ndërtesave në Nju Jork, qyteti i rrokaqiejve. Mund të duket si argëtim, por kjo është një punë serioze. Ky ekip i kompanisë "Vertical Access" është duke u përgatitur për të inspektuar gjendjen e jashtme të kësaj ndërtese 37 katëshe në Wall Street. Praktikisht, ngjitja fizike mbi mure është mënyra më e lirë për inxhinierët dhe arkitektët për të monitoruar rehabilitimin dhe mirëmbajtjen e një ndërtese. Evan Kopelson, një partner i kompanisë, teknik i ngjitjeve me litar dhe mirëmbajtës arkitektonik, thotë se kjo punë kërkon një person me aftësi të veçanta. Qyteti i Nju Jorkut kërkon një ekzaminim të tillë të ndërtesave të paktën çdo pesë vjet. Kjo është arsyeja pse kompania ka punësuar Berta de Miguel. Ajo është një arkitekte dhe alpiniste nga Spanja. Ashtu si 9 teknikët e tjerë, Berta është e pajisur me një kompjuter, me mjetet e punës dhe një aparat fotografik për të regjistruar vendet me probleme. Ajo kontrollon për të çara, tulla apo gurë të lirshëm, probleme rreth dritareve apo dukuri të tjera. Prej aty sheh një pamje për t'u patur zili, por kur janë në lartësi, teknikët janë të përqëndruar vetëm tek puna. Partneri themelues i kompanisë Ken Diebolt thotë se siguria është prioriteti kryesor. Kompania e inxhinierisë strukturore Robert Silman Associates përdor shërbimet e Vertical Access. Rebecca Buntrock është një nga inxhinieret e tyre. Kompania Vertical Access ka gjithashtu kontrata me kompani të tjera si FS Project Management. thotë Jennifer Murphy e FS Project Management. Kompania Vertical Access një ditë mund të nisë të përdorë avionë të vegjël pa pilot për këtë punë, por tani për tani vlerësimi i gjendjes së ndërtesave nga jashtë kërkon punën e njeriut dhe një dashuri për lartësitë.